rejauldu/bengali-wikipedia huggingface dataset:
১১৪০১/১১৪০২ নং নন্দিগ্রাম এক্সপ্রেস ট্রেনটি ভারতীয় রেলওয়ের নিজস্ব একটি ট্রেন যা ভারতের মুম্বাই এবং নাগপুরের ভেতর চলাচল করে। ট্রেনটি যখন মুম্বাই থেকে নাগপুর জংশনে গমন করে তখন ১১৪০১ নাম্বারটি ধারণ করে এবং যখন উল্টো পথে ফিরে আসে তখন ১১৪০২ নাম্বারটি ধারণ করে। ট্রেনটি ভারতের দুইটি গুরুত্বপূর্ণ রাজ্যকে সংযুক্ত করে বিধায় প্রচুর সংখ্যাক জনগণ এটি ব্যবহার করে থাকে। ট্রেনটি দিনের মাঝামাঝি যাত্রা শুরু করে পরদিন গন্তব্যে পৌছে এবং একই উপায়ে ফিরে আসে। ট্রেনটি ভারতের একটি বিখ্যাত ট্রেন হলেও এটির টিকিট মূল্য খুব একটা বেশি নয়।  বগি সমূহ  ১১৪০১/১১৪০২ নন্দিগ্রাম এক্সপ্রেস ট্রেনটিতে বর্তমানে ১ টি এসি, ২ এসি ৩ টায়ার, ২ টি এসি ৩ টায়ার, ১০ টি স্লিপার ক্লাস এবং ৪ টি সাধারন রিজার্ভ বিহীন বগি আছে। ট্রেনটির সাথে কোন ভাড়া করা বগি সংযুক্ত নেই তবে বিক্রেতারা তৈরী আছে। ট্রেনটিতে শোয়ার ব্যবস্থা আছে। ট্রেনটির সর্বোচ্চ গতিসীমা ১১০ কিলোমিটার প্রতি ঘণ্টায় এবং সর্বনিম্ন গতিসিমা ৪৮.১৩ কিলোমিটার প্রতি ঘণ্টায়।  সেবাসমূহ  ১১৪০১/ ১১৪০২ নন্দিগ্রাম এক্সপ্রেস ১১৩৯ কিলোমিটার পথ ২৩ ঘণ্টা ৪৯ মিনিটব্যাপী চলে অতিক্রম করে। উভয় পথেই ট্রেনটির একই সময় ব্যয় হয়। ট্রেনটির গড় গতি ৪৮.১৩ কিলোমিটার প্রতি ঘণ্টায়। যেহেতু ট্রেনটির গড় গতি ঘণ্টায় ৫৫ কিলো মিটার অপেক্ষা কম সেহেতু ভারতীয় রেলওয়ে এর নিয়ম অনুসারে, এটির টিকিট মূল্যের সহিত অতিরিক্ত কোন মূল্য ধার্য করা হয়নি সুপারফাস্ট সারচার্জ হিসাবে।  ইঞ্জিনসমূহ  এটি দুইটি ইঞ্জিন দ্বারা চলে। ইঞ্জিন দুইটির মধ্য মানমাদ জংশন পর্যন্ত চলে ডব্লুইউসিএএম ২/২ পি অথবা ডব্লিইউসিএএম ৩ লোকো যার পর এটি পূর্ণ কেন্দ্রিক ডব্লিইউডিএম ৩ এ ইঞ্জিন সমূহ দিয়ে নাগপুর পর্যন্ত চালানো হয়।  সময়সূচি  ১১৪০১ নন্দিগ্রাম এক্সপ্রেস ট্রেনটি মুম্বাই ছেড়ে দেয় প্রতিদিন ভারতীয় সময় বিকাল ১৬:৩৫ মিনিটে এবং নাগপুর পৌছে যায় পরের দিন ভারতীয় সময় বিকাল ১৬:১৫ মিনিটে। ১১৪০২ নন্দিগ্রাম এক্সপ্রেস নাগপুর ছেড়ে যায় প্রতিদিন ভারতীয় সময় সকাল ০৬:০০ ঘটিকায় এবং মুম্বাই পৌছে যায় পরদিন ভারতীয় সময় সকাল ০৫:৪০ ঘটিকায়।  স্টেশন সমূহ  ১১৪০১ নন্দিগ্রাম ট্রেনটি মুম্বাই থেকে নাগপুর পৌছনোএ সময় বেশ কয়েকটি গুরুত্বপূর্ণ স্থানে থামে। স্থান সমূহ হলো দাদার, থানে, কাল্লায়ান, ইজাতপুরি, নাসিক রোড, মানমাদ জংশন, আওরাঙ্গাবাদ, হুজুর সাহেব নান্দেদ, আদিলাবাদ, সেভাগ্রাম, নাগপুর জংশন। যাত্রার প্রথম দিনে ট্রেনটি মুম্বাই থেকে আওরাঙ্গাবাদ পর্যন্ত যেতে সক্ষম হয় এবং দ্বিতীয় দিন সেভাগ্রাম পৌছে এবং পরিশেষে গন্তব্যে পৌছে যায়। তবে ট্রেনটি সর্বমোট ৩৩ টি স্থানে থামে। নাগপুর থেকে ফেরার সময় ট্রেনটি একই পথে ফিরে আসে এবং একই স্টেশন সমূহতে যাত্রাবিরতি বজায় রাখে।   তথ্যসূত্র    http://www.indianrail.gov.in  https://web.archive.org/web/20070303131207/http://www.irctc.co.in/  http://www.irfca.org  বিষয়শ্রেণী:ভারতের নামযুক্ত যাত্রীবাহী ট্রেন বিষয়শ্রেণী:মহারাষ্ট্রের রেল পরিবহণ বিষয়শ্রেণী:নাগপুরের পরিবহন ব্যবস্থা বিষয়শ্রেণী:মহারাষ্ট্রের রেল পরিবহন বিষয়শ্রেণী:নাগপুরে পরিবহন বিষয়শ্রেণী:ভারতের এক্সপ্রেস ট্রেন
কামদিয়া ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।  ইতিহাস সুফি সাধক পীর আউলিয়ার এলাকা বলে পরিচিত কামদিয়া ইউনিয়ন। কথিত আছে হযরত মোহাম্মদ (সঃ) এর মৃত্যুর পর ইসলাম প্রচারের জন্য সুদূর মদিনা থেকে অনেক সুফি সাধক পীর আউলিয়া কামদিয়া আসেন,তারই বংশ ধরের এখন কামদিয়ায় বসবাস করছে। সবুজে শ্যামলে ঘেরা গোবিন্দগঞ্জ উপজেলার একটি ঐতিহ্যবাহী অঞ্চল কামদিয়া ইউনিয়ন। সময়ের বির্বতনে কামদিয়া ইউনিয়ন আজ শিক্ষা,সংস্কৃতি,চিকিৎসা আদীবাসীদের বৈচিত্র্যময় জীবন যাপন প্রণালী ও খেলাধুলা সহ বিভিন্ন ক্ষেত্রে কালের স্বাক্ষী হয়ে উন্নতির দিকে ধাবিত হচ্ছে প্রতি নিয়ত। কৃতি ব্যক্তিত্বঃঃ প্রখ্যাত কৃষক নেতা মোসলেম উদ্দিন সরকার। মহান মুক্তিযুদ্ধের সংগঠক ছাত্রনেতা মাহমুদুর রহমান মুকুল এলজিইডির সাবেক প্রধান প্রকৌশলী মনোয়ার হোসেন চৌধুরী।  প্রশাসনিক এলাকা  জনসংখ্যার উপাত্ত স্বাস্থ্য শিক্ষা  কৃষি অর্থনীতি  উল্লেখযোগ্য ব্যক্তি    দর্শনীয় স্থান হযরত শাহ্ খেয়ালী - এর মাজার কামদিয়া কামদিয়া কেন্দ্রীয় জামে মসজিদ হযরত শাহ জালালুদ্দিন ওরফে জঞ্জালু শাহ রহঃ এর মাজার চালিতা গ্রাম  বিবিধ  আরও দেখুন  তথ্যসূত্র
পুরিগপা ভারতের লাদাখের কার্গিল জেলায় পাওয়া একটি মুসলিম সংখ্যাগরিষ্ঠ সম্প্রদায়। এ সম্প্রদায়ের ৩৯,০০০ জনের মধ্যে ৩৮,০০০ জনই মুসলিম,বাকিরা বৌদ্ধ ধর্মাবলম্বী। ২০১১ সালে, পুরিগপাদের মধ্যে এ সম্প্রদায়ে বৌদ্ধ ছিল ৯৯২ জন।    সামাজিক মর্যাদা  , ভারত সরকারের ইতিবাচক বৈষম্যের সংরক্ষণ কর্মসূচির অধীনে পুরিগপাকে একটি তফসিলি উপজাতি হিসেবে শ্রেণীবদ্ধ করা হয়েছিল। ভারতের ২০১১ সালের আদমশুমারি অনুসারে, পুরিগপা জনসংখ্যা ৩৯,১০১ জন, ২০,১১৯ জন পুরুষ এবং ১৮,৯৮২ জন নারী। প্রাপ্তবয়স্ক লিঙ্গ অনুপাত ৯৪৩ এবং শিশু লিঙ্গ অনুপাত ৯৭১-এ দাঁড়িয়েছে। তারা ৬৭.৫ শতাংশ সাক্ষরতার হার নিয়ে গর্ব করেছে, যা পূর্ববর্তী জম্মু ও কাশ্মীর রাজ্যের গড় উপজাতীয় সাক্ষরতার হার ৫০.৬ শতাংশের চেয়ে ভাল ছিল।Statistical Profile of Scheduled Tribes in India (https://tribal.nic.in/ST/StatisticalProfileofSTs2013.pdf)   ইতিহাস ও সংস্কৃতি  পুরিগপাদের বিভিন্ন উত্স রয়েছে এবং তারা তিব্বতি এবং দারদের বংশধর। এই দুটি দল ১০ শতকের পর থেকে নিজেদের মাঝে মিশে যেতে শুরু করে।   পুরিগপারা মূলত বারো সম্প্রদায়ের শিয়া মুসলিম। তারা ১৫ এবং ১৬ শতকের শুরুতে বাল্টিস্তান হয়ে আগত প্রচারকদের দ্বারা রূপান্তরিত হয়েছিল।    আরও দেখুন    কার্গিল জেলা  পুর্গি ভাষা   তথ্যসূত্র   বিষয়শ্রেণী:ভারতের মুসলিম সম্প্রদায় বিষয়শ্রেণী:ভারতের জাতিগোষ্ঠী বিষয়শ্রেণী:ভারতের তফসিলি জনজাতি বিষয়শ্রেণী:ভারতীয় জাতিগোষ্ঠী অসম্পূর্ণ
রবার্ট মিক কার্টার (১৮১৪-১৮৮২) ছিলেন একজন ব্রিটিশ কয়লা ব্যবসায়ী এবং উদার রাজনীতিবিদ।  ১৮৫০ সালে তিনি একজন চার্টিস্ট হিসাবে লিডস কাউন্সিলে নির্বাচিত হন এবং ১৮৫৩ সালে পুনরায় নির্বাচিত হন Chartists in Leeds: Chartism.net ১৮৬৮ সালে তিনি লিডসের সংসদ সদস্য নির্বাচিত হন, ১৮৭৬ সালে পদত্যাগ না করা পর্যন্ত তিনি এই পদে অধিষ্ঠিত ছিলেন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৮২-এ মৃত্যু বিষয়শ্রেণী:১৮১৪-এ জন্ম
right|thumb|220px|গাভ্রিলো প্রিন্সিপ গাভ্রিলো প্রিন্সিপ (, ; ২৫ জুলাই ১৮৯৪২৮ এপ্রিল ১৯১৮) অস্ট্রিয়া-হাঙ্গেরি সাম্রাজ্যের যুবরাজ আর্চডিউক ফ্রাঞ্জ ফার্দিনান্দ ও তার স্ত্রীর গুপ্তঘাতক।  প্রিন্সিপ সার্ব জাতীয়ততাবাদী সন্ত্রাসবাদী দলের সদস্য ছিলেন। ১৯১৪ সালের ২৮শে জুন বসনিয়ার সারায়েভো শহরে এই হত্যাকাণ্ডটি সংঘটিত হয়। প্রিন্সিপের এই হত্যাকাণ্ডের রেশ ধরেই সে বছরের আগস্ট মাসে ইউরোপে প্রথম বিশ্বযুদ্ধের সূত্রপাত ঘটে। হত্যাকাণ্ডের জন্য প্রিন্সিপ কারাদন্ড লাভ করেন, এবং দুই বছর পর কারাগারে যক্ষ্মা রোগে মারা যান।   তথ্যসূত্র   বিষয়শ্রেণী:আততায়ী বিষয়শ্রেণী:প্রথম বিশ্বযুদ্ধ বিষয়শ্রেণী:১৮৯৪-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:ফ্রাঞ্জ ফার্দিনান্দের হত্যাকাণ্ড বিষয়শ্রেণী:প্রথম বিশ্বযুদ্ধের কারণ বিষয়শ্রেণী:২০শ শতাব্দীর অপরাধী
গৌতম ভদ্র (জন্ম: ১৯৪৮) হলেন একজন খ্যাতনামা ভারতীয় বাঙালি ইতিহাসবেত্তা ও প্রাবন্ধিক, যিনি দক্ষিণ এশিয়ার উত্তর-ঔপনিবেশিকতাবাদ এবং তৎপরবর্তী সময়ের সাবঅল্টার্ন (মার্কসীয় তত্ত্বে প্রতিশব্দ নিম্নবর্গ) স্টাডিজ গোষ্ঠীর সদস্য ছিলেন।   কর্মজীবন  গৌতম ভদ্র ১৯৪৮ খ্রিস্টাব্দে  পশ্চিমবঙ্গের কলকাতায় জন্মগ্রহণ করেন। আদি নিবাস অধুনা বাংলাদেশের খুলনা জেলার সাতক্ষীরা থানার উথলি গ্রামে( বর্তমানে বাংলাদেশের সাতক্ষীরা জেলার তালা উপজেলার ইসলামকাটি ইউনিয়নের উথালী গ্রামে)। তিনি চেতলা বয়েজ স্কুল, প্রেসিডেন্সি কলেজ থেকে শিক্ষা লাভ করেন, এরপর কলকাতার যাদবপুর বিশ্ববিদ্যালয় এবং দিল্লির জওহরলাল নেহরু বিশ্ববিদ্যালয় থেকে প্রথাগত শিক্ষা লাভ করেন।  তিনি কলকাতা বিশ্ববিদ্যালয়ের ইতিহাস বিভাগে সতেরো বৎসর অধ্যাপনা করেন। এরপর, তিনি কলকাতার সেন্টার ফর স্টাডিজ ইন সোশ্যাল সায়েন্সেস-এ ইতিহাসের অধ্যাপক হন । তিনি কলকাতার জাতীয় গ্রন্থাগারের দ্বিতীয় ঠাকুর জাতীয় ফেলো ছিলেন।  বর্তমানে তিনি সেন্টার ফর স্টাডিজ ইন সোশ্যাল সায়েন্সের (যদুনাথ ভবন মিউজিয়াম অ্যান্ড রিসোর্স সেন্টার) সম্মানীয় অধ্যাপক।  গৌতম ভদ্র সাবঅল্টার্ন স্টাডিজের সম্পাদকমণ্ডলীর সদস্য এবং ঐতিহাসিক পত্রিকার যুগ্ম-সম্পাদক। পুরস্কার ও সম্মাননা  ২০১১ খ্রিস্টাব্দে গৌতম ভদ্র তার রচিত ন্যাড়া বটতলায় যায় ক'বার গ্রন্থটির জন্য আনন্দ পুরস্কার লাভ করেন।    রচিত গ্রন্থসমূহ  গৌতম ভদ্র পেশার তাগিদে অল্প-বিস্তর ইংরাজীতেই লিখতেন। তবে বাংলা ভাষাতেই লেখালেখিতে স্বাচ্ছন্দ্য অনুভব করেন।  তার রচিত ও সম্পাদিত উল্লেখযোগ্য গ্রন্থগুলি হল-   বাংলার ভক্তি আন্দোলন পরিবর্তনের ধারা জাল রাজার কথা: বর্ধমানের প্রতাপচাঁদ (২০০২),আনন্দ পাবলিশার্স, কলকাতা   নিম্নবর্গের ইতিহাস (১৯৯৮) (সম্পাদিত)   চার্লি চ্যাপলিন ও তৎকালীন মার্কিন সমাজ ইমান ও নিশান মুন্সী আব্দুল করিম সাহিত্যবিশারদ ও আত্মসত্তার রাজনীতি পর্বান্তর ন্যাড়া বটতলায় যায় ক'বার (২০১১)  ইমান ও নিশান মুঘলযুগে কৃষি-অর্থনীতি ও কৃষক বিদ্রোহ অন মডার্ন ইন্ডিয়ান সেন্সিবিলিটিজ বুদ্ধিজীবী কারে কয়''   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:আদিনিবাস পূর্ববঙ্গে বিষয়শ্রেণী:সাতক্ষীরা জেলার ব্যক্তি বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি ইতিহাসবিদ বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:কলকাতার পণ্ডিত বিষয়শ্রেণী:জীবিত ব্যক্তি
ফোর্বস ম্যাগাজিন দ্বারা সংকলিত এবং প্রকাশিত সম্পদ এবং সম্পদের বার্ষিক মূল্যায়নের উপর ভিত্তি করে মোট সম্পদের ভিত্তিতে ধনী ভারতীয়দের তালিকা। ২০২২ সালের এপ্রিল পর্যন্ত, ভারতে ১৬৬ বিলিয়নেয়ার রয়েছে, যা মার্কিন যুক্তরাষ্ট্র এবং চীনের পরে দেশটিকে বিশ্বের তৃতীয় স্থানে রাখে। মুকেশ আম্বানি টানা ১৩ বছর ধরে সবচেয়ে ধনী ভারতীয়। ফোর্বসের মতে তিনি বর্তমানে বিশ্বের ১২তম ধনী ব্যক্তি। সাবিত্রী জিন্দাল বর্তমানে ভারতের সবচেয়ে ধনী মহিলা তালিকার শীর্ষে আছেন ৯ম স্থানে।   শীর্ষ ২৫ ধনী ভারতীয়  নীচের সারণীটি ফোর্বস (২০২২) দ্বারা প্রকাশিত তাদের মোট সম্পদ অনুসারে ভারতের সবচেয়ে ধনী ব্যক্তিদের তালিকা করে। ক্রমনামধন পরিবর্তনমোট মূল্য (মার্কিন ডলার)প্রতিষ্ঠানসম্পদের উৎস১গৌতম আদানি146.8 বিলিয়নআদানি গোষ্ঠীপণ্য, বন্দর, বিদ্যুৎ উৎপাদন এবং ট্রান্সমিশন, রিয়েল এস্টেট, প্রতিরক্ষা, বিমানবন্দর এবং ডেটা সেন্টার২মুকেশ আম্বানি94.3 বিলিয়নরিলায়েন্স ইন্ডাস্ট্রিজপেট্রোকেমিক্যাল, টেলিকম, খুচরা৩শিব নাদার28.7 বিলিয়নএইচসিএল টেকনোলজিসআইটি সেবা এবং পরামর্শ৪সাইরাস পুনাওয়ালা24.3 বিলিয়নসেরাম ইনস্টিটিউটটিকা৫রাধাকিশান দামানি20.0 বিলিয়নএভিনিউ সুপারমার্টস লিমিটেডবিনিয়োগ, খুচরা৬লক্ষ্মী মিত্তাল17.9 বিলিয়নআর্সেলার মিত্তলইস্পাত৭সাবিত্রী জিন্দাল17.7 বিলিয়নজেএসডব্লু গ্রুপ জিন্দাল স্টিল অ্যান্ড পাওয়ারইস্পাত, শক্তি, সিমেন্ট এবং অবকাঠামো৮কুমার মঙ্গলম বিড়লা16.5 বিলিয়নAditya Birla Groupটেক্সটাইল, টেলিকম, সিমেন্ট৯দিলীপ সাংঘভি15.6 বিলিয়নSun Pharmaceutical Industriesফার্মাসিউটিক্যালস১০পালোনজি মিস্ত্রি15 বিলিয়নShapoorji Pallonji Groupনির্মাণ, রিয়েল এস্টেট১১উদয় কোটক14.3 বিলিয়নKotak Mahindra Bankব্যাংকিং১১সুনীল মিত্তল13.9 বিলিয়নBharti Enterprisesটেলিকম১২হিন্দুজা ভাইয়েরা12.7 বিলিয়নHinduja Groupট্রাক, লুব্রিকেন্ট, ব্যাংকিং, কেবল টেলিভিশন, ইত্যাদি১৩আজিম প্রেমজী9.8 বিলিয়নউইপ্রো লিমিটেডআইটি সেবা এবং পরামর্শ১৪কুশল পাল সিং8.8 বিলিয়নDLFআবাসন১৫বাজাজ ভাই8.6 বিলিয়নBajaj Groupঅটো, ফাইন্যান্স, ইলেকট্রিক্যাল, স্টিল১৬মুরালি দিভি ও পরিবার8.1 বিলিয়নDivi's Laboratoriesফার্মাসিউটিক্যালস১৭গোপীকিষণ দামানি7.8 বিলিয়নAvenue Supermarts, DMartবিনিয়োগ, খুচরা১৮অশ্বিন দানি7.7 বিলিয়নAsian Paintsপেইন্টস১৯হাসমুখ চুদগার ও পরিবার6.8 বিলিয়নIntas Pharmaceuticalsফার্মাসিউটিক্যালস২০বেনু গোপাল বাঙ্গুর6.7 বিলিয়নShree Cementসিমেন্ট২১মহেন্দ্র চোকসি ও পরিবার5.9 বিলিয়নAsian Paintsপেইন্টস২২রাকেশ ঝুনঝুনওয়ালা5.8 বিলিয়নRare Enterprisesবিনিয়োগ২৩এম এ ইউসুফ আলী5.4 বিলিয়নLuLu Group Internationalখুচরা২৪রবি জয়পুরিয়া4.9 বিলিয়নRJ Corpফাস্ট ফুড২৫কপিল ও রাহুল ভাটিয়া4.9 বিলিয়নInterGlobe Enterprisesএয়ারলাইন্স সূত্র: ফোর্বস   শীর্ষ ৫ ধনী ভারতীয় মহিলা  ক্রমনামমোট মূল্য ( USD )প্রতিষ্ঠানসম্পদের উৎস১সাবিত্রী জিন্দাল17.7 বিলিয়নজেএসডব্লিউ গ্রুপ , জিন্দাল স্টিল অ্যান্ড পাওয়ারইস্পাত, শক্তি, সিমেন্ট এবং অবকাঠামো২ফাল্গুনী নায়ার4.5 বিলিয়ননাইকাখুচরা৩লীনা তেওয়ারি3.8 বিলিয়নইউএসভি প্রাইভেট লিমিটেডফার্মাসিউটিক্যালস৪কিরণ মজুমদার-শ3.3 বিলিয়নবায়োকনবায়োফার্মাসিউটিক্যালস৫স্মিতা কৃষ্ণ-গোদরেজ2.5 বিলিয়নগোদরেজ গ্রুপভোগ্যপণ্য, রিয়েল এস্টেট   আরো দেখুন    ফোর্বসের বিলিয়নিয়ারের তালিকা  বিলিয়নেয়ারের সংখ্যা অনুযায়ী দেশের তালিকা  ধনী পরিবারের তালিকা   তথ্যসূত্র   বিষয়শ্রেণী:ভারতীয় শতকোটিপতি বিষয়শ্রেণী:ভারতের জনপরিসংখ্যান বিষয়শ্রেণী:ভারতীয় ব্যক্তিদের তালিকা বিষয়শ্রেণী:ভারতের অর্থনীতির তালিকা বিষয়শ্রেণী:সম্পদ অনুযায়ী ব্যক্তিদের তালিকা বিষয়শ্রেণী:ভারতীয় ব্যক্তির তালিকা
সিনোস্ফিয়ারে, একটি বৃথা মৃত্যু ( ,  ,  ) হল এমন একটি মৃত্যু যা প্রাকৃতিক কারণে ঘটেনি। যেমন আত্মহত্যা, হত্যা বা দুর্ঘটনা, যা একটি অন্যায্য  মৃত্যু। উদাহরণস্বরূপ, জর্নি টু দি ওয়েস্ট-এ: "এই লোকগুলো হল ৬৪টি ধোঁয়ার স্থানের, ৭২টি ঘাসের স্থানের, প্রিন্সের এবং প্রধানের ভূত, যারা সবাই বৃথা মারা গেছে এবং তাদের কাছে টাকা নেই, নিয়ন্ত্রণ নেই, তারা পুনর্জন্মগ্রহণ করতে পারে না এবং সবাই একা ও ক্ষুধার্ত।"Journey to the West দি ট্র্যাবেল অব লাও ক্যান-এ: "আমি যেতে পারি, কিন্তু এটা ব্যবসার জন্য কার্যকর নয়, বরং খাঁচায় আরও একটি অন্যায় মৃত্যু যোগ করা।"  চীনা জনগণ প্রায়ই দুর্ঘটনায় মারা যাওয়া লোকদের জন্য মন্দির তৈরি করে, যাকে ইয়িন মিয়াও বলা হয়। তারা আশা করে যে এই লোকেরা যদি বৃথা মারা গিয়ে থাকে, তবে তাদের জিসি (অর্চনা) দিয়ে শান্ত করা হবে এবং তারা মানব জগতকে বিরক্ত করবে না।   তথ্যসূত্র   বিষয়শ্রেণী:মৃত্যুর কারণ বিষয়শ্রেণী:মৃত্যুর সাংস্কৃতিক দিক বিষয়শ্রেণী:লোকাচারবিদ্যা
মহেন্দ্র রায়ের জমিদার বাড়ি বাংলাদেশ এর পটুয়াখালী জেলার বাউফল উপজেলায় অবস্থিত এক ঐতিহাসিক জমিদার বাড়ি। এটি মূলত ফরিদপুর জেলার বাইশরশি জমিদার বংশের কয়েকটি জমিদারীর মধ্যে একটি জমিদারী ছিল।  ইতিহাস এই জমিদার বাড়ির প্রতিষ্ঠাতা ও ইতিহাস নিয়ে বিভিন্ন ধরনের মতামত রয়েছে। প্রায় ১৮০০ শতকে ব্রিটিশদের কাছ থেকে এই জমিদারী ক্রয় করেন দক্ষিণা রঞ্জন রায় আরেকটি মতে হরে কৃষ্ণ সাহা। যারা মূলত ফরিদপুর জেলার বাইশরশি জমিদার বংশধর। বাইরশি জমিদারদের কয়েকটি জমিদারীর মধ্যে এটি ছিল একটি। তবে এই জমিদার বাড়ির প্রতিষ্ঠাতা যিনিই হোন না কেন? মূলত উক্ত জমিদার বংশের জমিদার মহেন্দ্র রায় ও রাজেন্দ্র রায় চৌধুরীর বাড়ি হিসেবে বাড়িটি সকলের কাছে পরিচিত।  অবকাঠামো প্রায় ২২ একর জায়গা নিয়ে এই জমিদার বাড়িটি প্রতিষ্ঠিত। এখানে মোট দুটি ভবন, নাটঘর, কাছারিঘর, বাড়ির প্রবেশদ্বার ও ২টি পুকুর। একটি পুকুর ছিল পানি পান করার জন্য। আর আরেকটি ছিল সকল ব্যবহারের জন্য।  বর্তমান অবস্থা মোটামুটি এখনো বেশ ভালো অবস্থায় রয়েছে জমিদার বাড়ির সকল স্থাপনা। ভালো থাকার কারণ হলো জমিদার বাড়ির প্রত্যেকটি ভবনই সরকারি বিভিন্ন অফিস হিসেবে ব্যবহৃত হচ্ছে।  তথ্যসূত্র  বিষয়শ্রেণী:পটুয়াখালী জেলার দর্শনীয় স্থান বিষয়শ্রেণী:জমিদার বাড়ি
'সাদা কালো প্রেম' ২০১৯ সালে প্রকাশিত বাংলা ভাষায় রচিত একটি চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৮ অক্টোবর, ২০১৯ তারিখে মুক্তিপ্রাপ্ত ডনগিরি চলচ্চিত্রের জন্য রচিত এবং ব্যবহার হয়েছে। ডনগিরি চলচ্চিত্রটি প্রাথমিকভাবে সাদা-কালো প্রেম নামে নির্মিত হয়। এই গানটি এই চলচ্চিত্রের শিরোনামীয় সঙ্গীত হিসেবে রচিত হয়। গীতিকার কবির বকুলের কথা এবং ইমন সাহার সুর ও সঙ্গীত পরিচালনায় এই গানে কণ্ঠ দিয়েছেন সাবরিনা পড়শী এবং ইমরান মাহমুদুল   সঙ্গীত ধারণ  সাদা-কালো প্রেম(পরবর্তীতে ডনগিরি নামে মুক্তিপ্রাপ্ত) চলচ্চিত্রের মহরত অনুষ্ঠানের পূর্বেই এই গানে গীতি রচনা ও সুর আরোপ করা হয়। কবির বকুল এই গানটি ‘নীলচে আকাশ, মেলছে ও চোখ’ শিরোনামে লিখেছিলেন। ১৩ ফেব্রুয়ারি, ২০১৬ তারিখে মগবাজারের শ্রুতি রেকর্ডিং স্টুডিও-তে এই চলচ্চিত্রের মহরত, কলাকুশলী পরিচিতি এবং এই গানটি ধারণ করা হয়। মহরত অনুষ্ঠানের দিন সাবরিনা পড়শী ও মহরত অনুষ্ঠানের আগের দিন ইমরানের কণ্ঠ ধারণ করা হয়। কণ্ঠ ধারণের পর ইমন সাহা এই গানের সঙ্গীতায়োজন করেন।   চিত্রগ্রহণ  সাভারের গলফ কোর্স, উত্তরার বর্ধিত অঞ্চলে এই গানের 'আউটডোর' দৃশ্য ধারণ করা হয়। এই গানের দৃশ্যায়নে বাপ্পি চৌধুরী ও এমিয়া এমি অভিনয় ও ঠোঁট মিলিয়েছেন। মাসুম বাবুল, সাইফ খান কালু ও হাবিব যৌথভাবে এই গান সহ ডনগিরি'র সকল গানের নৃত্য পরিচালনা করেন।   মুক্তিলাভ  ১৩ অক্টোবর, ২০১৯ তারিখে ডনগিরি চলচ্চিত্রের প্রচারণার অংশ হিসেবে এই গানটি 'লাইভ টেকনোলজিস'-এর ব্যানারে 'সাদা কালো প্রেম' শিরোনামে ইউটিউবে অবমুক্ত করা হয়।   আরও দেখুন    তথ্যসূত্র   বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত
নির্ভয়া তহবিল () হল ২০১৩ সালের কেন্দ্রীয় বাজেটে ভারত সরকারের ঘোষণা করা ১০০০ কোটি ভারতীয় টাকার একটি আর্থিক তহবিল। কেন্দ্রীয় অর্থমন্ত্রী পি চিদাম্বরম আশা করেছিলেন যে এই তহবিল ভারতীয় মহিলাদের সম্মান ও সুরক্ষা নিশ্চিত করার কার্যসূচীকে সহায়তা করবে। নির্ভয়া নামটি ছিল ২০১২ সালের দিল্লীতে দলবদ্ধ ধর্ষণের শিকার এক ভুক্তভোগীর ছদ্মনাম। মহিলা ও শিশু বিকাশ মন্ত্রণালয় ও অন্যান্য মন্ত্রণালয় সিদ্ধান্ত নিয়েছিল এই তহবিলের অর্থ কোথায় খরচ হবে। এই তহবিলের একটি প্রয়োগ হল হিংসার বলি হওয়া মহিলাদের পাশে দাঁড়ানোর জন্য 'ওয়ান স্টপ সেন্টার' স্থাপন করা। ইতিহাস মহিলা ও কন্যা সন্তানদের সশক্তিকরণ, সম্মান ও সুরক্ষার জন্য ১০০০ কোটি টাকার সরকারি অবদানের সঙ্গে কেন্দ্রীয় অর্থমন্ত্রী তাঁর ২০১৩ সালের বাজেট ভাষণে নির্ভয়া তহবিল গঠনের ঘোষণা করেছিলেন। এই তহবিলটি সরকারের অর্থ মন্ত্রক কর্তৃক পরিচালিত হয়।   তহবিলের ব্যবহার  বিভিন্ন মন্ত্রণালয় মহিলাদের সম্মান ও সুরক্ষা বৃদ্ধি করার জন্য এই তহবিল ব্যবহার করার জন্য প্রকল্পের প্রস্তাব দিয়েছিল। প্রস্তাব দাখিল করা মন্ত্রণালয়সমূহ ছিল তথ্য প্রযুক্তি মন্ত্রণালয়, সড়ক পরিবহণ মন্ত্রণালয়, রেল মন্ত্রণালয় ও গৃহ মন্ত্রণালয়। গৃহ মন্ত্রণালয় নির্ভয়া তহবিলের অধীনে মোট ১৯৪.৪৪ কোটি টকা ব্যয়পূর্বক লক্ষ্ণৌর জন্য একটি সুরক্ষিত শহর প্রকল্প অনুমোদন করে।  ২০১৩ সালের নভেম্বর মাসে নগর উন্নয়ন মন্ত্রণালয় রাজ্যসমূহকে নির্ভয়া তহবিলের তত্ত্বাবধানে নতুন পরিকল্পনার প্রস্তাব ও রূপায়ণ করার জন্য বলেছিল।  এই তহবিল সমগ্র দেশে 'ওয়ান স্টপ সেন্টার' বা 'সখী' সৃষ্টি করার জন্য ব্যবহার করা হয়েছিল। এই সেন্টারে হিংসার বলি হওয়া মহিলাদের আর্থিক, সামাজিক ও আইনগত সেবা প্রদান করা হয়। ২০১৩ সালের এক পরামর্শ অনুসারে প্রথমে প্রতিটি ভারতীয় রাজ্যে কমপক্ষে একটি করে ওয়ান স্টপ সেন্টার স্থাপনের প্রস্তাব করা হয়েছিল। নির্ভয়া তহবিল থেকে আর্থিক সাহায্যপ্রাপ্ত রায়পুর ও লক্ষ্ণৌ ওয়ান স্টপ সেন্টারকে মহিলা সশক্তিকরণের জন্য অসামান্য অবদানের স্বীকৃতি স্বরূপে যথাক্রমে ২০১৮ ও ২০১৯ সালের আন্তর্জাতিক নারী দিবস উপলক্ষে নারী শক্তি পুরস্কার প্রদান করা হয়েছিল।  তথ্য উৎস  বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:ভারতে নারী অধিকার বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতে সরকারী পরিকল্পনা বিষয়শ্রেণী:২০১৩-এ ভারতে প্রতিষ্ঠিত
থাম্ব|ডান|অ্যাসিড অ্যানহাইড্রাইডের সাধারণ কাঠামো অ্যাসিড অ্যানহাইড্রাইড হলো এক ধরনের রাসায়নিক যৌগ (মূলত অধাতব অক্সাইড যৌগ) যা কোনও জৈব বা অজৈব অম্ল (অ্যাসিড) থেকে পানির (জলের) অণু অপসারণ করে পাওয়া যায়। অন্য ভাষায়, যেসব অধাতব অক্সাইড পানির সাথে বিক্রিয়া করে অম্ল (অ্যাসিড) গঠন করে, তাদেরকে অ্যাসিড অ্যানহাইড্রাইড বলে।  অ্যাসিড অ্যানহাইড্রাইডগুলিকে সংশ্লিষ্ট অম্ল বা অ্যাসিডের নামে নামকরণ করা হয়। সংশ্লিষ্ট অম্লের নামের "অ্যাসিড" অংশটিকে "অ্যানহাইড্রাইড" দ্বারা প্রতিস্থাপিত করে নামটি পাওয়া যায়। যেমন কার্বনিক অ্যাসিড নামক অম্ল থেকে যে অ্যানহাইড্রাইডটি তৈরি হয়, তাকে কার্বনিক অ্যানহাইড্রাইড নাম দেওয়া হয়।  জৈব রসায়নের আলোচনায় জৈব অ্যাসিড অ্যানহাইড্রাইড বলতে সেইসব যৌগকে বোঝায় যেগুলি একটি  কার্যকরী মূলক ধারণ করে, যে মূলকে একটি অক্সিজেন পরমাণু দ্বারা দুইটি অ্যাসাইল মূলক সংযুক্ত থাকে। জৈব অ্যাসিড অ্যানহাইড্রাইডগুলি প্রায়ই একটি নিরুদক বিক্রিয়ার মাধ্যমে একটি জৈব অ্যাসিডের দুটি সমতুল্য থেকে এক সমতুল্য জল অপসারণ করে তৈরি হয়।  অজৈব রসায়নের আলোচনায় অ্যাসিড অ্যানহাইড্রাইড বলতে এমন একটি অম্লীয় (অ্যাসিডীয়) অক্সাইডকে বোঝায়, যা পানি (জলের) সাথে বিক্রিয়া করে একটি অক্সি-অ্যাসিড (একটি অজৈব অ্যাসিড যা অক্সিজেন বা কার্বনিক অ্যাসিড ধারণ করে) তৈরি করে , কিংবা একটি লবণ তৈরি করে।   আরও দেখুন   ক্ষার অ্যানহাইড্রাইড, একটি অক্সাইড যা জলের সাথে বিক্রিয়া করে একটি হাইড্রক্সাইড লবণ তৈরি করে   তথ্যসূত্র   বিষয়শ্রেণী:অম্ল-ক্ষার রসায়ন
কোলিমা নদী () রাশিয়ার সাইবেরিয়ার উত্তর-পূর্ব অংশের একটি নদী। এটি কোলিয়া পর্বতমালা থেকে উৎপত্তি লাভ করে প্রথমে উত্তর দিকে এবং পরে উত্তর-পূর্ব দিকে ১,৭৮৬ কিলোমিটার প্রবাহিত হয়ে উত্তর মহাসাগরের বাহু পূর্ব সাইবেরীয় সাগরের কোলিমা উপসাগরে পতিত হয়েছে। উচ্চভূমি অঞ্চলে নদীটি খরস্রোতা এবং এর উপর অনেকগুলি জলপ্রপাত আছে। নিম্নভূমিতে এসে নদীটি প্রশস্ত হয়েছে এবং একটি সমতল, জলাময় সমভূমির মধ্য দিয়ে প্রবাহিত হয়েছে। জুন থেকে সেপ্টেম্বরের বরফমুক্ত ঋতুতে নদীটির নিম্নভূমি অংশটি নাব্য থাকে। নদীর উপরের অংশে কোলিমা স্বর্ণক্ষেত্রগুলি অবস্থিত।   তথ্যসূত্র   বিষয়শ্রেণী:রাশিয়ার নদী
ভিয়েতনাম প্রজাতন্ত্রের জাতীয় ফুটবল দল (ভিয়েতনামী : Đội tuyển bóng đá quốc gia Việt Nam Cộng hòa) হল ১৯৪৭ থেকে ১৯৭৬ সালের মধ্যে ভিয়েতনাম প্রজাতন্ত্র (পূর্বে বিভিন্ন সময়ে ফ্রেঞ্চ ইন্দোচিনা বা ভিয়েতনাম রাজ্য নামে পরিচিত) প্রতিনিধিত্বকারী জাতীয় ফুটবল দল। দক্ষিণ ভিয়েতনামের দলটি ১৯৫৪ সালে ফিফা এবং এশিয়ান ফুটবল কনফেডারেশন (এএফসি) এ যোগদান করে। ১৯৭৫ সালে ভিয়েতনামের পুনর্মিলনের শুরু পর্যন্ত এই সংস্থাগুলি একমাত্র বৈধ ভিয়েতনামী জাতীয় দল হিসাবে বিবেচিত হয়েছিল। দক্ষিণ ভিয়েতনাম দলটি একটি পৃথক উত্তর ভিয়েতনাম দলের পাশাপাশি বিদ্যমান ছিল, যেটি দেশের কমিউনিস্ট-নিয়ন্ত্রিত উত্তর অংশের প্রতিনিধিত্ব করত এবং যা দক্ষিণ ভিয়েতনাম দলের বিপরীতে কখনোই ফিফা বা এএফসি-তে যোগদানের অনুমতি পায়নি। দক্ষিণ ভিয়েতনাম প্রথম দুটি এশিয়ান কাপের ফাইনালে (১৯৫৬ এবং ১৯৬০) অংশ নিয়েছিল, উভয়বারই শেষ হয়েছিল।  ভিয়েতনাম যুদ্ধের সমাপ্তির পর যখন উত্তর ও দক্ষিণ অঞ্চল ভিয়েতনামের সমাজতান্ত্রিক প্রজাতন্ত্রে মিলিত হয়, তখন ভিয়েতনাম জাতীয় দল উত্তর ও দক্ষিণ উভয় দলকে প্রতিস্থাপন করে। একীভূত প্রজাতন্ত্রকে দক্ষিণ ভিয়েতনামের ফিফা এবং এএফসি সদস্যপদ রাখার অনুমতি দেওয়া হয়েছিল, যার ফলে দক্ষিণ ভিয়েতনাম দলের ঐতিহাসিক রেকর্ড সাধারণত ভিয়েতনাম জাতীয় দলের সামগ্রিক রেকর্ডের অংশ হিসাবে গণনা করা হয়, যখন উত্তর ভিয়েতনাম দলের ফলাফল সাধারণত অন্তর্ভুক্ত করা হয় না।  আরও দেখুন  ভিয়েতনামে ফুটবল  তথ্যসূত্র   বহিঃসংযোগ  দক্ষিণ ভিয়েতনাম – আন্তর্জাতিক ম্যাচের তালিকা আরএসএসএসএফ.কম এ  দক্ষিণ ভিয়েতনাম জাতীয় ফুটবল দল বিষয়শ্রেণী:এশিয়ার সাবেক জাতীয় ফুটবল দল বিষয়শ্রেণী:১৯৪৯-এ প্রতিষ্ঠিত জাতীয় ক্রীড়া দল
নির্বাণ মার্গ হলো মুক্তির পথসমূহ, এবং এগুলো বৌদ্ধ দর্শনে বিভিন্ন উপায়ে আলোচিত। শাস্ত্রীয় পথটি হলো অষ্টাঙ্গিক মার্গ, যেটি সুত্তপিটকে উপস্থাপিত কয়েকটি সারাংশের মধ্যে একটি মাত্র। বিভিন্ন বৌদ্ধ ঐতিহ্য এবং ধর্মতত্ত্বের মধ্যে মুক্তির আরও কয়েকটি পথ বিদ্যমান।   তথ্যসূত্র   উৎস                                                                            বহিঃসংযোগ  বিশুদ্ধকরণের সাতটি ধাপ  Mahasi Sayadaw, The Progress of Insight (Visuddhiñana-katha)  Ve. Matara Sri Nanarama, The Seven Stages of Purification & The Insight Knowledges  লাম রিম  Karin Valham, Lam.Rim Outlines  সৃষ্টি ও সমাপ্তি  Jamgon Kongtrul Lodrö Thaye, The Essential Points of Creation & Completion, Part 1  Jamgon Kongtrul Lodrö Thaye, The Essential Points of Creation & Completion, Part 2  মহামুদ্রা  Mahamudra Meditation Guide  বিষয়শ্রেণী:তুলনামূলক বৌদ্ধধর্ম বিষয়শ্রেণী:বৌদ্ধ দার্শনিক ধারণা
ঢাকার অর্থনীতি বলতে গণপ্রজাতন্ত্রী বাংলাদেশের রাজধানী ঢাকা মহানগরীর অর্থনৈতিক কর্মকাণ্ড বোঝায়।  অর্থনীতির বৃহত্তম জোগানদার যা, ২০২০ সালে স্থুল অভ্যন্তরীণ উৎপাদনে $৯২ বিলিয়ন ডলার এবং ক্রয় ক্ষমতা সমতায় $১৬২ বিলিয়ন ডলার অবদান রেখেছে।  ঢাকার অর্থনীতি বাংলাদেশের মোট দেশজ উৎপাদনের ৪০% অবদান রাখে। ঢাকা যদি একটি সার্বভৌম দেশ হতো তবে এটি মিয়ানমার, শ্রীলঙ্কা, নেপাল, ভুটান, মালদ্বীপ, আফগানিস্তান এবং ভারত, বাংলাদেশ ও পাকিস্তানের চেয়ে এগিয়ে বিশ্বের পঞ্চাদশতম অর্থনীতি এবং দক্ষিণ এশিয়ার চতুর্থ বৃহত্তম অর্থনীতি হিসাবে স্থান পেত।  দক্ষিণ এশিয়ার মাথাপিছু জিডিপিতেও ঢাকার গুরুত্বপূর্ণ অবদান রয়েছে।  ঢাকা স্টক এক্সচেঞ্জ, বাংলাদেশ ব্যাংক এবং বেক্সিমকো, বসুন্ধরা গ্রুপ, প্রান-আরএফএল গ্রুপের মতো বড় আর্থিক প্রতিষ্ঠানগুলোর আঞ্চলিক সদর দফতর দেশের আর্থিক কেন্দ্র হিসাবে কাজ করে। গ্লাক্সোস্মিথক্লাইন, হাইডেলবার্গ সিমেন্ট, রেকিট বেনকিসার, এইচএসবিসি, ব্রিটিশ আমেরিকান টোব্যাকো এবং নেসলে এর মতো বহুজাতিক প্রতিষ্ঠানের আঞ্চলিক সদর দফতরও ঢাকায় অবস্থিত। ঢাকা স্টক এক্সচেঞ্জ হল বাংলাদেশের বৃহত্তম স্টক এক্সচেঞ্জ এবং দক্ষিণ এশিয়ার দ্বিতীয় বৃহত্তম বাজার মূলধন। এতে শেয়ারের পরিমাণ প্রায় $৪৮ বিলিয়ন ডলার।   ইতিহাস  কয়েকটি প্রধান নদীর রুটের পাশে অবস্থানের কারণে, বাংলাদেশে ব্যবসায়ের ক্ষেত্রে ঢাকা একটি গুরুত্বপূর্ণ কেন্দ্র হিসেবে ব্যবহৃত হয়ে আসছে। প্রাচীনকালে ঢাকাতে মসলিন উৎপাদিত ও লেনদেন হতো।   ইতালীয় ভ্রমণকারী নিকোলাও মানুচি ১৯৬২–সালে ঢাকায় এসেছিলেন। তাঁর মতে এখানে কেবল দুটি কুঠি ( ট্রেডিং পোস্ট ) ছিল - একটি ইংরেজদের এবং অন্যটি ডাচদের। জাহাজগুলো সূক্ষ্ম সাদা সুতি এবং সিল্কের কাপড় দিয়ে বোঝাই থাকতো।  বাম|থাম্ব|243x243পিক্সেল|ঢাকায় অবস্থিত সিটিব্যাংক এনএ এর আঞ্চলিক সদর দফতর   খাত  প্রকাশ্য শীর্ষস্থানীয় ব্যবসা সংস্থাগুলো ২০১৫ সাল অনুযায়ী বেক্সিমকো ওয়ান ব্যাংক লিমিটেড আল-আরাফাহ ইসলামী ব্যাংক লিমিটেড প্রাইম ব্যাংক লিমিটেড ইউনাইটেড এয়ারওয়েজ মার্কেন্টাইল ব্যাংক লিমিটেড বেক্সিমকো ফার্মা সামিট পাওয়ার লিমিটেড ঢাকার শহরতলিতে তৈরী ইট মোট জাতীয় পণ্যে  সামান্য রাখে উপরন্তু বাতাসে  PM এর মান ২.৫ পর্যন্ত বৃদ্ধি করে। যা বায়ু দূষণে উল্লেখযোগ্য ভূমিকা রাখে।    আন্তর্জাতিক বাণিজ্য এবং অন্যান্য খাত  ঢাকায় অবস্থিত ঔষধবিজ্ঞান, টেক্সটাইল, ফার্মাসিউটিক্যালস্ এবং আর্থিক প্রতিষ্ঠানগুলো থেকে বাংলাদেশ উল্লেখযোগ্য রপ্তানি আয় অর্জন করে। ঢাকায় তৈরি পণ্য রফতানি আয় ২০১২ সালে ছিলো আনুমানিক $১০ বিলিয়ন ডলার। সম্প্রতি ফার্মাসিউটিক্যালস এবং বাংলাদেশে তথ্যপ্রযুক্তি ১৫.৬৮% এবং ৭.২৮% বৃদ্ধি পেয়েছে।   আরও দেখুন    বাংলাদেশের অর্থনীতি   তথ্যসূত্র   বিষয়শ্রেণী:ঢাকার অর্থনীতি